Nogometni savez Španije
Nogometni savez Španije (španski: Real Federación Española de Fútbol, RFEF) je najviše nogometno tijelo u Španiji. Sjedište nogometnog saveza je u Madridu. Nogometni savez Španije je osnovan 1909. godine. Član FIFA-e je od 1914. a UEFA-e od 1954. Nogometni savez Španije organizira takmičenja: Prva nogometna liga Španije (La Liga), Druga nogometna liga Španije (Segunda División), Treća nogometna liga Španije (Segunda División B), Četvrta nogometna liga Španije (Tercera División), Peta nogometna liga Španije (Divisiones Regionales de Fútbol), Kup Španije u nogometu (Copa del Rey), Ligakup Španije u nogometu (Copa de la Liga)1, Superkup Španije u nogometu (Supercopa de España) Prva ženska nogometna liga Španije (Primera División), Druga ženska nogometna liga Španije (Segunda División), Ženski nogometni kup Španije (Copa de la Reina de Fútbol), Futsal i ostala takmičenja u omladinskim kategorijama. 1 Takmičenje ukinuto 1986. Pod kontrolom nogometnog saveza Španije su i nacionalne reprezentacije: muška, ženska te ostale reprezentacije u omladinskim kategorijama: muške U-21, U-19, U-17 i ženske U-19, U-17.